ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 546-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

***Իրավական ակտի ընդունման անհրաժեշտությունը, ընթացիկ իրավիճակը և խնդիրները.***

Նախագծի մշակումը պայմանավորված է հայտարարատուի կողմից մաքսային մարմիններին ներկայացվող, ինչպես նաև մաքսային մարմինների կողմից կազմվող մաքսային փաստաթղթերի էլեկտրոնային տարբերակների շրջանառության և պահ­պան­ման գործընթացը մաքսային մարմինների կողմից կիրառվող՝ միասնական ավտո­մա­տացված տեղեկատվական համակարգի միջոցով իրականացնելու անհրաժեշ­տությամբ։ ՀՀ կառավարության 30.03.2017թ․ N546-Ն որոշման համաձայն՝ հայտա­րարատուի և (կամ) մաքսային մարմինների կողմից մաքսային միասնական ավտոմա­տաց­ված տեղեկատվական համակարգի միջոցով ձևավորվում և (կամ) ներկայացվում են նույն որոշմամբ նախատեսված փաստաթղթերը, որոնցից բացի անհրաժեշտություն է առաջացել Եվրասիական տնտեսական միության և Հայաստանի Հանրապետության մաքսային օրենսդրությամբ սահմանված դեպքերում մաքսային մարմիններին ներկայացվող այլ փաստաթղթերը ևս ձևավորել և (կամ) ներկայացնել մաքսային մարմինների կողմից կիրառվող էլեկտրոնային համակարգի միջոցով։ Նախագծի մշակումը պայմանավորված է նաև վերոնշյալ փաստաթղթերի էլեկտրոնային տարբերակների շրջանառությունը և պահպանումը միասնական ավտոմատացված տեղեկատվական համակարգի միջոցով, այդ թվում «Հայաստանի Հանրապետության արտաքին առևտրի ազգային մեկ պատուհան» էլեկտրոնային հարթակում (www.trade.gov.am) ներդրված՝ «Փաստաթղթերի միասնական արխիվ համակարգի միջոցով, իրականացնելու համար անհրաժեշտ կարգավորումների սահմանմամբ։

***Կարգավորման առարկան, ակնկալվող արդյունքը.***

Նախագծի ընդունման արդյունքում նախատեսվում է ստեղծել իրավական հիմքեր հայտարարատուների կողմից Եվրասիական տնտեսական միության և Հայաստանի Հանրապետության մաքսային օրենսդրությամբ սահմանված դեպքերում մաքսային մարմիններին ներկայացվող փաստաթղթերի՝ «Հայաստանի Հանրապետության արտաքին առևտրի ազգային մեկ պատուհան» էլեկտրոնային հարթակում (www.trade.gov.am) ներդրված «Փաստաթղթերի միասնական արխիվ համակարգի միջոցով ներկայացման, ինչպես նաև նշված համակարգի միջոցով մաքսային մարմինների կողմից փաստաթղթերի ձևավորման համար։

Նախագծի ընդունման պարագայում, ինչպես նաև համակարգի լիարժեք գործարկման պարագայում նախատեսվում է բացառել մաքսային մարմինների կողմից նշված կարգով նախատեսված փաստաթղթերի թղթային տարբերակների պահպանման անհրաժեշտությունը:

***Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.***

Նախագիծը մշակվել է Հայաստանի Հանրապետության կառավարության 2019 թվականի դեկտեմբերի 12-ի N 1830-Լ որոշմամբ հաստատված՝ Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրի 1.1.1-ին կետի բ ենթակետով նախատեսված՝ «մաքսային փաստաթղթերի և դրանց կից ներկայացված փաստաթղթերի էլեկտրոնային տարբերակների շրջանառության հասանելիության, պահպանության և ոչնչացման հետ կապված հարաբերությունները կարգավորող համապատասխան իրավական ակտի մշակում և անհրաժեշտությունից կախված՝ «ՀՀ արտաքին առևտրի ազգային մեկ պատուհան համակարգում» մաքսային մարմնի կողմից պահպանվող փաստաթղթերի համար համապատասխան ծրագրային ապահովման ուղղությամբ աշխատանքների իրականացում» միջոցառման կատարման շրջանակներում:

***Նախագծի մշակման գործընթացում ներգրավված ինստիտուտները և անձինք.***

Նախագիծը մշակվել է Հայաստանի Հանրապետության պետական եկամուտների կոմիտեի կողմից:

***Լրացուցիչ ֆինանսական միջոցների անհրաժեշտության վերաբերյալ.***

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

***Պետական բյուջեի եկամուտներում և ծախսերում սպասվելիք փոփոխությունների վերաբերյալ.***

Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։